ขาโดนท่อรถมาเมื่อวันที่ 7 ค่ะ น่าจะเป็น second degree burn ไปทำแผลที่โรงพยาบาลทุกวันค่ะ แต่ว่ายังไม่มีทีท่าจะดีขึ้นเลย แผลยังเป็นสีแดงสด เหมือนจะมีคราบน้ำเหลืองออกมาด้วย บางวันตอนแกะผ้าออกมาทำความสะอาดเองตอนกลางคืนก็เหมือนจะมีพองๆออกมา แต่พอไปทำแผลตอนเช้าพยาบาบก็เช็ดออกหมดเลยค่ะ ล่าสุดมีสีขาวๆแทรกขึ้นมาที่แผล ไม่แน่ใจว่าคืออะไร อันนี้เช็ดไม่ออกด้วยค่ะ เครียดมากเลยค่ะ แล้วก็คุณไม่ได้ให้ยาอะไรมากิน แต่กลัวแผลอักเสบ ซื้อมาทานเองได้มั้ยคะ
สวัสดีค่ะ ลักษณะแผลสีขาวที่ขึ้นมาจากที่ได้เล่ามาข้างต้น มีแนวโน้มที่จะเป็นเนื้อเยื่อใหม่ที่ร่างกายเราสร้างขึ้นมาเพื่อสมานแผลได้ค่ะ โดยปกติถ้าคนไข้ไปล้างแผลที่โรงพยาบาลทุกวันไม่มีปัญหาค่ะ เพราะพยาบาลที่คอยล้างแผลจะเช็ดเนื้อเยื่อที่ไม่ดีหรือสิ่งสกปรกออกให้ แต่ถ้าเป็นเนื้อเยื่อสีขาวที่ขึ้นอยู่กรอบแผลในลักษณะเนื้อตาย อันนั้นต้องตัดออกค่ะ โดยปกติพยาบาลจะดูออกอยู่ค่ะว่าแบบไหนดีหรือไม่ดีสำหรับแผลที่ไม่ดีนะคะ คือ แผลที่ไม่ได้รับการล้างทำความสะอาด แผลแฉะ และมีกลิ่นเหม็น สีคล้ำไม่แดงสด กลุ่มนี้ควรเข้าพบแพทย์เพื่อประเมินรับยาฆ่าเชื้อต่อเนื่องค่ะ ในกรณีที่คนไข้กังวลใจแนะนำให้เข้าพบแพทยืเพื่อดูแผลอีกที และประเมินว่าจำเป็นต้องรับประทานยาฆ่าเชื้อต่อหรือไม่ค่ะการณีการดูแลตนเองเพิ่มเติมในด้านอื่นๆ แนะนำให้รับประทานวิตามินซี และโปรตีนในปริมาณที่มากขึ้นเพื่อช่วยในการหายของแผลค่ะ รวมถึงอย่าให้แผลสัมผัสถูกสิ่งสกปรกและความชื้นค่ะ